,,Lélekkel a vidékért”

Az előadás sorozat létrejöttének és e gyönyörű címnek az előzményeit szeretném röviden bemutatni.

Szerencsés ember vagyok, mert sikerült részt vennem a Szent István Egyetem Alkalmazott Bölcsészeti Karának ,,Vidékfejlesztő szociálismunkás” posztgraduális képzésén.

Nem tudom, hogy volt-e erre példa eddig a felsőoktatásban, de ezen a képzésen találkozott az elmélet a gyakorlattal, lélek a lélekkel. A képzés 1,5 éves időtartama alatt az oktató-hallgató összekovácsolódott és úgy gondolta, továbbra is együtt marad. Az ,,együtt maradásnak” megpróbáltunk formalizált módot is biztosítani, de mivel már akkor is a változások korát  éltük, a 2011-es civiltörvény megvétózta elképzelésünket. Már nem tudtuk közhasznú egyesületet bejegyeztetni. Ennek ellenére kis csapatunk magja együtt maradt. Rendszeresen találkozunk, gondolkodunk, terezzük a vidéki közösségek megtartásának lehetőségeit. Közben keressük azokat az embereket, akik a vidéki közösségek ,,lelkei”. Így találtunk rá Hőnyi Tamás és Ungvölgyi János barátainkra, akik hozzánk hasonlóan gondolkodnak a vidékről.

Mivel jelen pályázati kiírás megjelenésekor még formalizált szervezettel nem rendelkeztünk, a Templárius Alapítvány nyújtotta be azt a projektötletet, amelynek a keretében most itt lehetünk.

Az előadások kapcsolódnak egymáshoz, ezért érdemes folyamatában végig hallgatni.  Remélem, hogy lelki és szellemi feltöltődésünkre szolgál ez a mai nap.

